**OBRAZAC PRIMJERA DOBRE PRAKSE**

|  |  |
| --- | --- |
| Sastavnica | Muzička akademija Sveučilišta u Zagrebu |
| Naziv aktivnosti | Studentske aktivnosti |
| Vrijeme provedbe | Akademska godina 2023./ 2024. |
| Uključena tijela i osobe | Studentski zbor Muzičke akademije Sveučilišta u Zagrebu, studenti Muzičke akademije, Ciklus Virtuoso |
| Indikatori ostvarenja | * osiguran novi prostor za boravak studenata * održana 3 koncerta u sklopu ciklusa *Virtuoso* * provedena humanitarna akcija *Secret Santa* |
| Opis aktivnosti (do 3.000 znakova) | Studentski zbor Muzičke akademije (skraćeno SZMA) u akademskoj godini 2023./2024. imao je niz projekata.  Prvi od njih realiziran je u sklopu projekta Studentskog zbora Sveučilišta u Zagrebu, UNIZG Ciklus, koji se proveo u ožujku 2024. godine. Muzičkoj akademiji kao sudionici tog projekta, osigurani su dispenzeri sa besplatnim menstrualnim ulošcima na dva punkta koji je dostupan studenticama. Cilj projekta je smanjiti ekonomske nejednakosti i razinu menstrualnog siromaštva među studenticama Sveučilišta u Zagrebu.  Također u ožujku 2024. godine, SZMA je nabavio novi namještaj za prostor koji bi studenticama i studentima služio kao dnevni boravak. Nabavljeni namještaj, točnije kauči i stolovi, financirani su iz budžeta SZMA, a prostor, točnije predvorje Muzičke akademije, dogovoren je s Upravom Akademije. Zbog specifičnosti studiranja na Muzičkoj akademiji, koje uključuje vježbanje i provođenje mnogo vremena na istoj, cilj ovog projekta je osigurati studentima ugodniji prostor za boravak između svojih obaveza, ali i mjesto za druženje sa svojim kolegama.  Dva mjeseca nakon, SZMA je otvorio studentsku čajnu kuhinju. Nabavljeni namještaj, posuđe i pribor također su nabavljeni iz budžeta Studentskog zbora, a prostor na petom katu dogovoren je s Upravom. Čajna kuhinja sadrži mikrovalnu pećnicu, kuhalo za vodu, tanjure, zdjelice, pribor za jelo, šalice i ostale sitnice koje su potrebne u ovakvom prostoru. Cilj projekta je studenticama i studentima koji zbog zdravstvenih ili drugih razloga nisu u mogućnosti hraniti se u studentskim menzama te onima koji ponekad ne stignu otići u menzu, pružiti opciju donošenja vlastitog obroka kojeg će moći podgrijati.  *Secret Santa* humanitarna je akcija prikupljanja poklona potrebitima u vrijeme blagdana. U akciji sudjeluju bivši i sadašnji studenti te profesori i zaposlenici Muzičke akademije. Svake godine štićenici odabrane udruge zapišu svoje želje te svaki student odabere jednu želju i osigura željeni poklon. Ove godine odabrana je humanitarna udruga Savao, koja brine o beskućnicima i onima koji žive na rubu siromaštva. Prikupljeno je pedesetak poklona.  Ciklus *Virtuoso* je najstariji i najdugovječniji ciklus studentskih koncerata na Muzičkoj akademiji. U akademskoj godini i koncertnoj sezoni 2023./2024. organizirana su tri koncerta: Ad libitum (23.11.2023.), Liebestraum (22.2. 2024.) te Mladi (hrvatski) skladatelji (21.3. 2024.). Važnost ovog koncertnog ciklusa potvrđuje zainteresiranost studentica koje organiziraju koncerte te studentica i studenata koji se prijavljuju kao izvođači. Koncerti ciklusa Virtuoso nemaju audiciju te pružaju priliku svim zainteresiranim studentima koji žele predstaviti svoj rad publici. |
| Obrazloženje odabira primjera dobre prakse (navesti zašto smatrate da je navedena aktivnost primjer dobre prakse; do 1000 znakova) | Provedene aktivnosti Studentskog zbora Muzičke akademije pokazuju interes za zajedničkim radom i poboljšanjem kvalitete studiranja na Muzičkoj akademiji. Osiguravanjem novih prostora za studente potiče se povezivanje studentske zajednice Akademije, čime se osnažuje zajedništvo cijelog kolektiva.  Aktivnosti poput onih u sklopu ciklusa Virtuoso pomažu studentima u razvijanju kreativnosti te pružaju iskustvo profesionalnog djelovanja u svojoj struci. One potiču angažman studenata različitih interesa i područja te im pružaju stjecanje novih znanja, vještina i sposobnosti. Studenti također razvijaju vještine zajedničkog rada, međuljudskih odnosa, ali i osjećaj vlastite odgovornosti. Ovim aktivnostima studenti dobivaju priliku bavljenjem aktivnostima koje su izvan njihovog primarnog usmjerenja, što im omogućuje dodatno razvijanje i širenje spektra djelovanja. |
| Planovi za dodatno unaprjeđenje (navesti moguće planirane aktivnosti u sljedećem razdoblju) | U sljedećem razdoblju planirano je ponoviti dosadašnje aktivnosti, uz organizaciju novih, poput koncerata, skupova, okruglih stolova, simpozija, kvizova, zajedničkih projekata s ostalim sastavnicama te onih koji povezuju studente vlastite sastavnice. |